CELEX: 32010R0628
Language: lt
Date: 2010-07-15 00:00:00
Title: 2010 m. liepos 15 d. Komisijos reglamentas (ES) Nr. 628/2010 dėl kukurūzų importo paraiškų, pateiktų pagal Reglamentu (ES) Nr. 462/2010 numatytą konkursą

16.7.2010   
            
            
               LT
            
            
               Europos Sąjungos oficialusis leidinys
            
            
               L 182/14
            
         KOMISIJOS REGLAMENTAS (ES) Nr. 628/2010
   2010 m. liepos 15 d.
   dėl kukurūzų importo paraiškų, pateiktų pagal Reglamentu (ES) Nr. 462/2010 numatytą konkursą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1), ypač į jo 144 straipsnio 1 dalį kartu su 4 straipsniu,
   kadangi:
   
               (1)
            
            
               Komisijos reglamentu (ES) Nr. 462/2010 (2) paskelbtas konkursas dėl importo muito iš trečiųjų šalių į Ispaniją importuojamiems kukurūzams didžiausio sumažinimo dydžio.
            
         
               (2)
            
            
               Pagal 2008 m. gruodžio 18 d. Komisijos reglamento (EB) Nr. 1296/2008, nustatančio išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles (3), 8 straipsnį Komisija Reglamento (EB) Nr. 1234/2007 195 straipsnio 2 dalyje numatyta tvarka gali priimti sprendimą konkurso laimėtojų neskirti.
            
         
               (3)
            
            
               Atsižvelgiant į Reglamento (EB) Nr. 1296/2008 7 ir 8 straipsniuose išvardytus kriterijus, muito didžiausio sumažinimo dydžio nustatyti nereikėtų.
            
         
               (4)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Pagal Reglamentu (ES) Nr. 462/2010 numatytą konkursą dėl kukurūzų importo muito didžiausio sumažinimo dydžio nuo birželio 25 d. iki 2010 m. liepos 15 d. pateiktos paraiškos nesvarstomos.
   2 straipsnis
   Šis reglamentas įsigalioja 2010 m. liepos 16 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. liepos 15 d.
      
         
            Komisijos vardu, Pirmininko vardu
         
         Jean-Luc DEMARTY
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 129, 2010 5 28, p. 58.
   
      (3)  OL L 340, 2008 12 19, p. 57.